title: Arak
text: Panyulingan arak ketahné lakaran arak pacang kapunpunin, ring ujung duur ipun katekepin antuk tanah ampo mangda toya uap nyané nénten ja medal saking bolong sané wénten, toya sané nguap saking lakaran punika ngentasin sekadi pipa utawi tiing, ritatkala ngentasi pipa pacang keni udara dingin, toya sané marupa uap suhuné tedun tur dados toya sakéwanten nénten ja toya ketah, punika sampun dados alkohol. Galah tedunan kapertama kauningin dados arak kualitas pinih becik, nyansan suwé, kualitas ipun tedun dados arak kelas kalih, kelas tiga, miwah arak tabuh, kualitas kapolihan saking dagingan toya sané langkung saking alkohol, krana alkohol ngelah titik didih magenah ring sor titik didih toya.